b'\n_START_ARTICLE_\nOpioider\n_START_PARAGRAPH_\nOpioider tilh\xc3\xb8rer gruppen analgetika og er en fellesbetegnelse p\xc3\xa5 stoffer som kan binde seg til opioidreseptorer, blant annet i sentralnervesystemet hvor de gir \xc3\xb8nskede smertestillende effekter. Andre mindre \xc3\xb8nskelige virkninger ved medisinsk bruk av opioider er kvalme, forstoppelse, hemming av pusterefleksen, rus og sl\xc3\xb8ret bevissthet. Ved gjentatt administrering av opioider kan det utvikles toleranse, samt fysisk og/eller psykologisk avhengighet. Virkningen av opioider oppheves av opioidantagonister som naloxon. _NEWLINE_Opioider m\xc3\xa5 ikke forveksles med opiater, som er en gruppe medikamenter med delvis overlappende innhold._NEWLINE_En viktig undergruppe er opiumsalkaloider, ogs\xc3\xa5 kalt opiater. Disse er fremstilles fra opiumsvalmue. Eksempler er morfin, heroin, kodein og oksykodon. _NEWLINE_Det finnes en rekke helsyntetiske opioider som ikke er kjemisk beslektet med opiatene, flere av disse er meget potente. Eksempler p\xc3\xa5 syntetiske opioider er metadon, buprenorfin, fentanyl, ketobemidon, petidin og dekstropropoksifen.\n_START_SECTION_\nP\xc3\xa5 nerveniv\xc3\xa5\n_START_PARAGRAPH_\nSmertesignaler fra skadet vev g\xc3\xa5r inn i ryggmargen gjennom nervefibre av typen Ad og C. Der kobler de seg p\xc3\xa5 den oppadstigende smertebanen (Tractus spinothalamicus), som sender signalene videre opp til hjernen. I koblingspunktet ligger en del ekstra nerveceller kalt internevroner. Disse kan dempe smertesignalet, og det antas at en del av virkem\xc3\xa5ten til opioider er \xc3\xa5 stimulere disse internevronene, slik at de \xc3\xb8ker sin smertedemping._NEWLINE_I tillegg blir smertesignalene dempet av nedadg\xc3\xa5ende baner fra Raphe-kjernene og Periakveduktal gr\xc3\xa5 substans (som er navn p\xc3\xa5 omr\xc3\xa5der i hjernestammen). Opioider stimulerer indirekte disse nedadg\xc3\xa5ende banene ved \xc3\xa5 fjerne GABA-inhibering.\n_START_SECTION_\nBeskrivelser\n_START_PARAGRAPH_\nAvhengighet inneb\xc3\xa6rer abstinenssymptomer hvis forbruket opph\xc3\xb8rer i en periode._NEWLINE_Toleranse, betyr at det kreves st\xc3\xb8rre og st\xc3\xb8rre doser for \xc3\xa5 fremkalle samme virkning.'